
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1207 

17 Σεπτεμβρίου 2001 


ΑΠΟΦΑΣΕΙ Σ 

Προηγούμενη γνωστοποίηση, σύμφωνα με το άρθρο 4β 
του Ν. 703/77, όπως ισχύει των Εταιρειών «ΣΤΙΓΜΑ 
ΧΡΗΜΑΤΙΣΤΗΡΙΑΚΗ - Α.Ε. ΠΑΡΟΧΗΣ ΕΠΕΝΔΥΤΙΚΩΝ 
ΥΠΗΡΕΣΙΩΝ», «ΔΟΛ ΩΙΘΙΤΑί ΑΕ» και «ΣΥΜΒΟΥΛΟΙ 
ΟΛΟΚΛΗΡΩΜΕΝΩΝ ΣΥΣΤΗΜΑΤΩΝ Α.Ε.Β.Ε.» που 
αφορά την ίδρυση κοινής θυγατρικής Εταιρείας με την 
επωνυμία «5ΙΘΜΑ ΟΝ 1_ΙΝΕ Α.Ε. ΛΗΨΗΣ ΚΑΙ ΔΙΑΒΙ¬ 
ΒΑΣΗΣ ΕΝΤΟΛΩΝ». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 
(Απόφαση Αριθμ. 167/11/2000) 

Συνεδρίασε στην αίθουσα 611 της Γενικής Γραμματείας 
Εμπορίου, του Υπουργείου Ανάπτυξης την 28η Ιουνίου 
2000, ημέρα Τετάρτη και ώρα 2.00 μ.μ. με την εξής σύν¬ 
θεση: 

Πρόεδρος: ΔημήτρηςΤζουγανάτος 

Μέλη: Κωνσταντίνος Ηλιόπουλος 

Λεωνίδας Νικολούζος 

Παναγιώτης Μαντζουράνης, κωλυομένου του τακτικού 
Χαρίλαου Χάρακα, 

Ηλίας Σουφλερός, κωλυομένου του τακτικού Χαρίσιου 
Ταγαρά 

Ιωάννης Κατσουλάκος 

Γραμματέας: Αλεξάνδρα Μαρία Ταραμπίκου. 

Τα λοιπά τακτικά και αναπληρωματικά μέλη, καίτοιπρο- 
σκληθέντα, δεν παρευρέθησαν λόγω κωλύματος. 

Θέμα της συνεδριάσεως ήταν η από 17.2.2000 προη¬ 
γούμενη γνωστοποίηση σύμφωνα με το άρθρο 4β του Ν. 
703/77, όπως ισχύει, των εταιριών «ΣΙΓΜΑ ΧΡΗΜΑΤΙΣΤΗ¬ 
ΡΙΑΚΗ - ΑΝΩΝΥΜΗ ΕΤΑΙΡΙΑ ΠΑΡΟΧΗΣ ΕΠΕΝΔΥΤΙΚΩΝ 
ΥΠΗΡΕΣΙΩΝ», «ΔΟΛ ΟΙΘΙΤΑΕ ΑΕ», και «ΣΥΜΒΟΥΛΟΙ 
ΟΛΟΚΛΗΡΩΜΕΝΩΝ ΣΥΣΤΗΜΑΤΩΝ ΑΝΩΝΥΜΗ ΕΜΠΟ¬ 
ΡΙΚΗ ΕΤΑΙΡΙΑ» που αφορά την ίδρυση κοινής θυγατρικής 
εταιρίας με την επωνυμία «3ΙΟΜΑ ΟΝ ΓΙΝΕ ΑΝΩΝΥΜΗ 
ΕΤΑΙΡΙΑ ΛΗΨΗΣ ΚΑΙ ΔΙΑΒΙΒΑΣΗΣ ΕΝΤΟΛΩΝ». 

Στη συνεδρίαση παρέστη α) Η Εταιρεία «ΣΙΓΜΑ ΧΡΗ¬ 
ΜΑΤΙΣΤΗΡΙΑΚΗ - ΑΝΩΝΥΜΗ ΕΤΑΙΡΙΑ ΠΑΡΟΧΗΣ ΕΠΕΝ¬ 
ΔΥΤΙΚΩΝ ΥΠΗΡΕΣΙΩΝ» διά του πληρεξουσίου της δικη¬ 
γόρου κ. Πέτρου Άνδροβικβ) η Εταιρία «ΔΟΛ ΩΙΟΙΤΑΕΑΕ» 
διά του πληρεξουσίου της δικηγόρου Κωνσταντίνου Μί- 
ντζηρα και γ) η Εταιρία «ΣΥΜΒΟΥΛΟΙ ΟΛΟΚΛΗΡΩΜΕ¬ 


ΝΩΝ ΣΥΣΤΗΜΑΤΩΝ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ» διά 
του ως άνω πληρεξουσίου της δικηγόρου Πέτρου Άνδρο- 
βικ. 

Στην αρχή της συνεδρίασης, το λόγο έλαβε η Γ ενική Ει- 
σηγήτρια της Γραμματείας Σοφία Καμπερίδου, η οποία 
ανέπτυξε τη γραπτή εισήγησή της Υπηρεσίας και κατέλη¬ 
ξε ότι: 1) η γνωστοποιηθείσα σύμβαση έχει το χαρακτήρα 
σύμπραξης κατά την έννοια του άρθρου 1 του Ν. 703/77, 
όπως ισχύει, και όχι συγκέντρωσης του άρθρου 4β, 2) δεν 
συντρέχουν οι προϋποθέσεις για τη χορήγηση αρνητικής 
πιστοποίησης κατά το άρθρο 11 του Ν. 703/77, όπως ισχύ¬ 
ει δεδομένου ότι η σύμπραξη των Εταιρειών «ΔΟΛ ϋΙΟ- 
ΙΤΑΙ_, ΣΙΓΜΑ ΧΡΗΜΑΤΙΣΤΗΡΙΑΚΗ ΑΕΠΕΥ και ΟΟΜ3Υ5», 
που πραγματοποιείται με τη σύσταση της κοινής Εται¬ 
ρείας «3ΙΟΜΑ ΟΝ ΕΙΝΕ», εμπίπτει στην απαγόρευση του 
άρθρου 1 παρ.1 Ν. 703/77, όπως ισχύει, 3) πληρούνται 
όμως οι προϋποθέσεις των άρθρων 1 παρ. 3 και 10 παρ. 1 
και 2 Ν. 703/77, όπως ισχύει, για τη χορήγηση ατομικής 
εξαίρεσης χρονικής διάρκειας 10 ετών αρχόμενης από 
την ημερομηνία έκδοσης της απόφασης της Ε.Α. Στην συ¬ 
νέχεια, το λόγο έλαβαν οι ανωτέρω πληρεξούσιοι δικηγό¬ 
ροι των εταιριών που γνωστοποίησαν τη συγκέντρωση, οι 
οποίοι συντάχθηκαν με την εισήγηση της Γ ραμματείας 
όσον αφορά την χορήγηση ατομικής απαλλαγής αλλά τό¬ 
νισαν ότι θα μπορούσε να χορηγηθεί αρνητική πιστοποίη¬ 
ση, ανέπτυξαν τις θέσεις των ενδιαφερομένων εταιριών, 
απάντησαν σε ερωτήσεις που τους υπέβαλαν ο Πρόε¬ 
δρος και τα Μέλη της Επιτροπής. Ο Πρόεδρος της Ε.Α. 
έδωσε προθεσμία στις ενδιαφερόμενες εταιρίες για να 
προσκομίσουν τυχόν υπόμνημά τους έως την 4η Ιουλίου 
2000 . 

Η Επιτροπή Ανταγωνισμού συνήλθε σε διάσκεψη την 
10η Ιουλίου 2000, ημέρα Δευτέρα και ώρα 10.00 π.μ. στην 
ίδια ως άνω αίθουσα 611 της Γ ενικής Γ ραμματείας Εμπο¬ 
ρίου του Υπουργείου Ανάπτυξης, κατά την οποία αφού 
έλαβε υπόψη της τα στοιχεία του φακέλου, την Εισήγηση 
της Γ ραμματείας της Επιτροπής Ανταγωνισμού, τις από¬ 
ψεις που διετύπωσαν, εγγράφως και προφορικώς, οι εν¬ 
διαφερόμενες εταιρίες κατά την συζήτηση της υποθέσε- 
ως, καθώς επίσης και το υπόμνημα το οποίο υπέβαλαν. 

ΣΚΕΦΟΗΚΕ ΩΣ ΕΞΗΣ 

1.1. Με το υπ’. αριθμ. 41.064/21.12.99 συμβολαιογραφι¬ 
κό έγγραφο, οι Εταιρείες «ΣΙΓΜΑ ΧΡΗΜΑΤΙΣΤΗΡΙΑΚΗ 
ΑΝΩΝΥΜΗ ΕΤΑΙΡΙΑ ΠΑΡΟΧΗΣ ΕΠΕΝΔΥΤΙΚΩΝ ΥΠΗ- 

ΡΕΣΙΩΝ» (εφεξής: «ΣΙΓΜΑΧΡΗΜΑΤΙΣΤΗΡΙΑΚΗ ΑΕΠΕΥ»), 
«ΔΟΛ ΩΙΘΙΤΑΕ ΑΕ»> και «ΣΥΜΒΟΥΛΟΙ ΟΛΟΚΛΗΡΩΜΕ¬ 
ΝΩΝ ΣΥΣΤΗΜΑΤΩΝ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ» με 
διακριτικό τίτλο «ΟΟΜ3Υ3 3Α» (εφεξής: ΟΟΜ3Υ3 3Α) 
συνέστησαν την ανώνυμη εταιρία «3ΙΟΜΑ ΟΝ ΓΙΝΕ ΑΝΩ¬ 
ΝΥΜΗ ΕΤΑΙΡΙΑ ΛΗΨΗΣ ΚΑΙ ΔΙΑΒΙΒΑΣΗΣ ΕΝΤΟΛΩΝ» 
(εφεξής: «3ΙΘΜΑ ΟΝ ϋΝΕ ΑΕΛΔΕ»), 

Ως έδρα της ανωτέρω εταιρίας ορίστηκε ο Δήμος Αθη¬ 
ναίων και η διάρκειά της σε εκατό (100) έτη. 

Το μετοχικό κεφάλαιο της νεοσυσταθείσας εταιρίας 
ορίστηκε στο ποσό των εξήντα εκατομμυρίων 
(60.000.000) δραχμών, το οποίο κατανέμεται σε εξήντα 
χιλιάδες (60.000) ονομαστικές μετοχές, ονομαστικής 
αξίας χιλίων (1.000) δραχμών η κάθε μία. 

1.2. Η μετοχική σύνθεση της Εταιρείας «3ΙΘΜΑ ΟΝ ϋΝΕ 
ΑΕΛΔΕ» θα έχει ως ακολούθως: «ΣΙΓΜΑ ΧΡΗΜΑΤΙΣΤΗ¬ 
ΡΙΑΚΗ ΑΕΠΕΥ» 30.600 μετοχές και ποσοστό 51%, «Δ.Ο.Λ. 
ϋΙΟΙΤΑί ΑΕ» 21.000 μετοχές και ποσοστό 35% και «ΟΟΜ- 
3Υ3 3Α» 8.400 μετοχές και ποσοστό 14%. 

1.3. Το Διοικητικό Συμβούλιο της Εταιρείας απαρτίζεται 
από 7 μέλη κατ' ανώτατο αριθμό (άρθρο 9 του καταστατι¬ 
κού). 

Σύμφωνα με τις γνωστοποιούσες Εταιρείες, το πρώτο 
7μελές Διοικητικό Συμβούλιο της Εταιρείας θα απαρτίζε¬ 
ται από 3 συμβούλους προτεινόμενους από την «ΣΙΓΜΑ 
ΧΡΗΜΑΤΙΣΤΗΡΙΑΚΗ ΑΕΠΕΥ», 3 από την «ΔΟΛ ϋΙΟΙΤΑΕ 
ΑΕ» και 1 σύμβουλο προτεινόμενο από την «ΟΟΜ3Υ3 
3Α». 

Πάντως, από το άρθρο 41 του καταστατικού, σε συν¬ 
δυασμό με τα στοιχεία της γνωστοποίησης προκύπτει ότι 
δύο από τα μέλη του πρώτου Διοικητικού Συμβουλίου της 
Εταιρείας «3ΙΘΜΑ ΟΝ Ι_ΙΝΕ ΑΕΛΔΕ» (οι Γαλάκος και Στα- 
σινόπουλος), είναι αντίστοιχα ο μεν πρώτος Πρόεδρος 
του Δ.Σ. και Διευθύνων Σύμβουλος της «ΟΟΜ3Υ3 3Α» ο 
δε δεύτερος (ο οποίος σύμφωνα με τα στοιχεία της γνω¬ 
στοποίησης φέρεται προτεινόμενος από την «ΣΙΓΜΑ 
ΧΡΗΜΑΤΙΣΤΗΡΙΑΚΗ ΑΕΠΕΥ») είναι μέλος του Δ.Σ. της 
Εταιρείας «ΟΟΜ3Υ3 3Α» και αντίκλητός της στην παρού¬ 
σα υπόθεση. 

Σύμφωνα με το άρθρο 18 του καταστατικού της Εται¬ 
ρείας, «3ΙΟΜΑ ΟΝ ϋΝΕ ΑΕΛΔΕ», οι αποφάσεις του Δ.Σ. 
λαμβάνονται με απόλυτη πλειοψηφία των παρόντων και 
αντιπροσωπευομένων μελών του, εκτός αυτής που αφο¬ 
ρά αύξηση του μετοχικού κεφαλαίου για την οποία απαι¬ 
τείται πλειοψηφία των 2/3 του συνόλου των μελών του 
Δ.Σ. 

1.4. Με το από 3.1.2000 ιδιωτικό συμφωνητικό μεταξύ 
της «ΣΙΓΜΑ ΧΡΗΜΑΤΙΣΤΗΡΙΑΚΗΣ ΑΕΠΕΥ» καιτης«ΟΟΜ- 
3Υ3 3Α», η τελευταία έχει συστήσει επικαρπία με δικαίω¬ 
μα ψήφου υπέρ της «ΣΙΓΜΑ ΧΡΗΜΑΤΙΣΤΗΡΙΑΚΗΣ ΑΕ- 
ΠΕΥ» επί του συνόλου των μετοχών κυριότητάς της και 
συγκεκριμένα επί οκτώ χιλιάδων τετρακοσίων (8.400) 
ονομαστικών μετοχών στην «310 ΜΑ ΟΝ ϋΝΕ ΑΕΛΔΕ». Με 
τον τρόπο αυτό, η «ΣΙΓΜΑ ΧΡΗΜΑΤΙΣΤΗΡΙΑΚΗ ΑΕΠΕΥ» 
θα έχει την κυριότητα 30.600 μετοχών (51%) και την επι¬ 
καρπία 8.400 μετοχών (14%), δηλ. θα ελέγχει το 65% του 
μετοχικού κεφαλαίου της «3ΙΟΜΑ ΟΝ ϋΝΕ ΑΕΛΔΕ». 

Με το από 14.3.2000 ιδιωτικό συμφωνητικό μεταξύ των 
ίδιων ως άνω εταιριών συμφωνήθηκε ότι καθόλη τη διάρ¬ 
κεια της ως άνω επικαρπίας, τα μέλη του Δ.Σ. της «3ΙΟΜΑ 
ΟΝ ϋΝΕ ΑΕΛΔΕ» Γ αλάκος και Στασινόπουλος που, όπως 
αναφέρθηκε, κατέχουν διευθυντικές θέσεις στην «ΟΟΜ- 
3Υ3 3Α», θα διορίζονται από την «ΣΙΓΜΑ ΧΡΗΜΑΤΙΣΤΗ¬ 


ΡΙΑΚΗ ΑΕΠΕΥ», η οποία με αυτό τον τρόπο θα εκπροσω¬ 
πείται με 4 μέλη στο 7μελές Διοικητικό Συμβούλιο της 
«3ΙΟΜΑ ΟΝ ϋΝΕ ΑΕΛΔΕ». 

Η ανωτέρω σύσταση επικαρπίας θα αρθεί, ευθύς μόλις 
η Επιτροπή Ανταγωνισμού εγκρίνει την από κοινού σύ¬ 
σταση της «3ΙΟΜΑ ΟΝ ϋΝΕ ΑΕΛΔΕ». 

Με την άρση της επικαρπίας, η μετοχική σύνθεση θα 
έχει όπως αναφέρεται στο καταστατικό της κοινής επιχεί¬ 
ρησης («ΣΙΓΜΑ ΧΡΗΜΑΤΙΣΤΗΡΙΑΚΗ ΑΕΠΕΥ» 51%, «ΔΟΛ 
ϋΙΟΙΤΑΕ» 35%, «ΟΟΜ3Υ3 3.Α.» 14%). 

I. 5. Σκοπός της Εταιρείας «3ΙΘΜΑ ΟΝ ϋΝΕ ΑΕΛΔΕ», 
σύμφωνα με το άρθρο 3 του καταστατικού της, είναι η πα¬ 
ροχή επενδυτικών υπηρεσιών οι οποίες συνίστανται απο¬ 
κλειστικά στη λήψη και διαβίβαση εντολών, με την χρήση 
ηλεκτρονικών υπολογιστών και νέων τεχνολογιών, με 
αντικείμενο κινητές αξίες. 

II. 1. «Η ΣΙΓΜΑΧΡΗΜΑΤΙΣΤΗΡΙΑΚΗ ΑΕΠΕΥ» ιδρύθηκετο 
1990, η δραστηριότητα και ο σκοπός της καθορίζονται 
από τους νόμους για τη λειτουργία των χρηματιστηρια¬ 
κών εταιριών (Ν. 1806/88, Ν. 2396/96). Η εν λόγω εταιρία 
δεν ελέγχει καμία εταιρία, η ίδια όμως από τον Δεκέμβρη 
του 1997 ελέγχεται (51% του μ.κ.) από την Τράπεζα Πει¬ 
ραιώς (βλ. αποφ. Ε.Α. 95/1997). 

Η Τράπεζα Πειραιώς ηγείται ενός ομίλου, που αριθμεί 
περί τις τριανταπέντε (35) Εταιρείες που καλύπτουν σχε¬ 
δόν όλο το φάσμα των χρηματοοικονομικών δραστηριο¬ 
τήτων, όπως τραπεζικές, Ιθαείηρ, επενδύσεις χαρτοφυ¬ 
λακίου, αμοιβαία κεφάλαια, χρηματιστηριακές συναλλα¬ 
γές, υπηρεσίες ΐαοΐοπηρ και ίίπαποίης, πρακτόρευση 
ασφαλίσεων, παροχή οικονομικών συμβουλών, πληρο¬ 
φορικής κλπ., ενώ έχει αρχίσει να επεκτείνει τις δραστη- 
ριότητές της και πέρα από τα ελληνικά σύνορα με την 
ίδρυση ή τη συμμετοχή της σε χρηματοοικονομικούς φο¬ 
ρείς του εξωτερικού. 

Ο κύκλος εργασιών του ομίλου της Τράπεζας Πειραιώς 
στην εθνική αγορά, για το 1999 όπως αυτός ορίζεται στο 
άρθρο 4β και εξειδικεύεται για τα πιστωτικά ιδρύματα στο 
άρθρο 4στ παρ. 4 περίπτωση α, εδαφ. 1 του Ν. 703/77, 
όπως ισχύει, ανήλθε σε 277.237.335.413 δρχ. ή 
851.055.650 ΕΥΡΩ (μέση ισοτιμία ΕΥΡΩ γιατο 1999,1 ΕΥ- 
ΡΩ=325.757 δρχ.) 

11.2. Η Εταιρία «ΔΟΛ ϋΙΘΙΤΑΕΑ.Ε» ιδρύθηκετο 1987 με 
την επωνυμία «ΒΙΝΤΕΟ ΣΤΑΡ ΑΕ» και το 1996 μετονομά¬ 
σθηκε σε «ΔΟΛ ΕΠΙΚΟΙΝΩΝΙΕΣ Α.Ε.», ενώ τον Δεκέμβριο 
του 1999 μετονομάσθηκε σε «ΔΟΛ ϋΙΟΙΤΑί Α.Ε.» και τρο¬ 
ποποίησε τον καταστατικό της σκοπό ως εξής: «η καθ’ οι- 
ονδήποτε τρόπο συμμετοχή της, σε Εταιρείες κάθε εί¬ 
δους που δραστηριοποιούνται στον ευρύτερο χώρο της 
πληροφορικής και της σύγχρονης τεχνολογίας, της πα¬ 
ροχής των σχετικών υπηρεσιών και της αντίστοιχης εμπο¬ 
ρίας υπηρεσιών και προϊόντων». 

Η «ΔΟΛ ΩΙΘΙΤΑί ΑΕ» πρόκειται να μετατραπεί σε εται¬ 
ρία ΙιοΙάίη 9 με συμμετοχές σε επιχειρήσεις που θα δρα¬ 
στηριοποιούνται στον κλάδο της πληροφορικής, του ίπ- 
ίθίτίθί και των επικοινωνιών. 

Το μετοχικό κεφάλαιο της εταιρίας «ΔΟΛ ϋΙΘΙΤΑΕ ΑΕ» 
ανέρχεται σε 811.000.000 δραχμές και διαιρείται σε 
811.000 ονομαστικές μετοχές ονομαστικής αξίας 1.000 
δρχ. η κάθε μία, τις οποίες κατέχει εξ’ ολοκλήρου ο «Δη¬ 
μοσιογραφικός Οργανισμός Λαμπράκη Α.Ε.» (ΔΟΛ Α.Ε). 

Η «ΔΟΛ Α.Ε» ιδρύθηκετο 1970 και προήλθε από τη με¬ 
τατροπή σε ανώνυμη εταιρία της έως τότε λειτουργού- 
σας εκδοτικής επιχείρησης των Χρήστου Λαμπράκη, Έλ- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16687 


σας Λαμπράκη, Λένας Σαββίδη και Άννας Λαμπράκη. Η 
συγκεκριμένη εταιρία, σύμφωνα με το καταστατικό της, 
δραστηριοποιείται σε τρεις κλάδους : 

• Εκδοτικό 

• Βιομηχανικό - Εκτυπωτικό 

• Τουριστικό 

Η «ΔΟΛ ϋΙΟΙΤΑί ΑΕ» συμμετέχει, εκτός των Εταιρειών 
«ΕΨΒΟδΤΑΒ ΑΕΒΕ» (διοργάνωση εκθέσεων), «ΦΤΕΡΩ¬ 
ΤΟΣ ΕΡΜΗΣ» (μεταφορές, ταχυδρομικές υπηρεσίες), 
«ΑΟΤΙΟΝ ΡΕΑΝ ΑΕ» (διαφημίσεις), «ΠΑΠΑΣΩΤΗΡΙΟΥ ΑΕ» 
(εκδόσεις), στο μετοχικό κεφάλαιο και των παρακάτω 
εταιριών: 

- «ΡΗΑΙ5Τ08 ΝΕΤ\Α/ΟΒΚδ ΑΕ» (60%) ασχολείται με την 
ανάπτυξη νέων τεχνολογιών και εφαρμογών ίπίθΓΠθΙ. Η 
εξέταση της γνωστοποίησης της εν λόγω εξαγοράς εκ- 
κρεμεί στη Γραμματεία. της Επιτροπής. 

- «ΗΛΕΚΤΡΟΝΙΚΕΣ ΛΙΑΝΙΚΕΣ ΠΩΛΗΣΕΙΣ ΑΕ» η Εται¬ 
ρεία δραστηριοποιείται στο χώρο του ιπΙθγπθΙ και στο με¬ 
τοχικό της κεφάλαιο εκτός από την «ΔΟΛ ϋΙΘΙΤΑΕ» που 
κατέχει το 40%, συμμετέχουν επίσης οι εταιρίες «ΑΦΟΙ 
ΜΑΡΙΝΟΠΟΥΛΟΙ», «ΙΝΡΟΟΙΙΕδΤ», «ΙΙΝΙΡΟΝ» με ποσο¬ 
στά 35%, 15% και 10% αντίστοιχα. 

- «ΗΛΕΚΤΡΟΝΙΚΕΣ ΨΥΧΑΓΩΓΙΚΕΣ ΠΩΛΗΣΕΙΣ ΑΕ» η 
εταιρία αναπτύσσει δραστηριότητα στο ίηΙθΓΠθΙ. Η «ΔΟΛ 
ΩΙΘΙΤΑΕ» κατέχει το 60% του μετοχικού της κεφαλαίου, 
ενώ οι εταιρίες «ΦΟΙ ΜΑΡΙΝΟΠΟΥΛΟΙ» και «ΙΝΡΟΟυΕδΤ» 
κατέχουν το 30% και 10% αντίστοιχα του μετοχικού κε¬ 
φαλαίου. 

- «ΤΕΕΕδΙδ ΩΙΒΕΟΤ ΑΕΛΔΕ» πρόκειται για κοινή θυγα¬ 
τρική εταιρία των εταιριών «ΔΟΛ ϋΙΟΙΤΑί» (33%), «ΤΕ- 
ΛΕΣΙΣ ΤΡΑΠΕΖΑ ΕΠΕΝΔΥΣΕΩΝ» (45%) και «ΟΝΕ 
ννΟΒΕϋ» (22%) η οποία ασχολείται με την ηλεκτρονική 
λήψη και διαβίβαση εντολών για χρηματιστηριακές συ¬ 
ναλλαγές. (απόφ. Ε.Α. 136/11/2000) 

- «ΒΑΜΝΕΤ ΑΕ» (65%) είναι ιδιοκτήτρια και εκμεταλλεύ¬ 
εται την πύλη «Ιπ. 9 Γ»του διαδικτύου. Η πύλη στο ίηΙθΓΠΘί 
είναι ο δικτυακός τόπος που επιτρέπει την εύκολη είσοδο 
και κίνηση του επισκέπτη στο ίηίθΓΠθί.Αυτό που πρακτικά 
προσφέρουν οι «πύλες» είναι μια πληθώρα πληροφοριών 
από ειδήσεις και χρηματιστήριο έως ψυχαγωγία, κίνηση 
δρόμων και ταξίδια. Επίσης χρησιμεύουν και σαν συνδε¬ 
τικός κρίκος ανάμεσα στο χρήστη και μια συγκεκριμένη 
ιστοσελίδα (ννθό είίθ) που αυτός αναζητεί. Η δημιουργία 
της πύλης (Ιπ ρή από τον «ΔΟΛ», το κόστος της οποίας 
υπολογίζεται ότι ανήλθε σε ένα δισεκατομμύριο 
(1.000.000.000) δραχμές, είναι το πρώτο βήμα σε σειρά 
δραστηριότητες περίτο ιπΙθιήθΙ και το ηλεκτρονικό εμπό¬ 
ριο (θ - οοιύιι-πθιόθ) για τις οποίες ο «ΔΟΛ» έχει ήδη προ¬ 
χωρήσει σε ευρύτατες, όπως αναφέρθηκε παραπάνω, 
συνεργασίες. 

- «ΒΑΜΝΕΤ ΩΕδΙΘΝ ΑΕ» (35%) ασχολείται κυρίως με 
τον σχεδίασμά ιστοσελίδων (είίθε) και την φιλοξενία τους 
στο μηχανολογικό εξοπλισμό της Βαππηθΐ Α.Ε. στο ιπΙθγ- 
ΠΘΐ. 

- «ΒΑΜΝΕΤ δΗΟΡ ΑΕ» (65%) αυτή πρόκειται να δρα¬ 
στηριοποιηθεί σαν εταιρία ίιοΐάίπο με συμμετοχές σε 
εταιρίες που θα ασχολούνται με το ηλεκτρονικό εμπόριο 
και ήδη συμμετέχει με ποσοστό 50% στις εταιρίες «Ε - ΜΙ- 
ΟΒΟΕΑΝϋ», «ΙΝ ΒΟΟΚδ ΑΕ», «ΨΗΦΙΑΚΗ ΠΥΛΗ ΑΕ», «Ε - 
ΟΟΜΜΕΒΟΕ ΑΕ», «Ε - ΨΝΙΓΟΝ ΑΕ», «ΗΛΕΚΤΡΟΝΙΚΕΣ 
ΔΗΜΟΠΡΑΣΙΕΣ ΑΕ». 

Οι θυγατρικές εταιρίες, της «ΔΟΛ ΑΕ» αλλά και οι εν γέ- 
νει συμμετοχές της (εκτός από τις παραπάνω) καθώς και 


οι δραστηριότητες των εταιριών τις οποίες ελέγχει ή στις 
οποίες συμμετέχει έχουν ως εξής : 

-«ΜΕΙΕΤΙΜΕϋΙΑΑΕ» (100%) προεκτυπωτικές εργασίες. 

- «δΤυϋΙΟ ΑΤΑ» (95%) παραγωγή και επεξεργασία τη¬ 
λεοπτικών προγραμμάτων. 

- «ΙΒΙδ ΑΕΒΕ» (100%) εκτυπώσεις. 

- «ΡΒΕΕΟΑΤΕ ΤΟΨΒΙδΜ ΟΟ ΙΝΟ» (100%) ταξιδιωτικές 
υπηρεσίες. 

- «ΝΕΑ ΑΚΤΙΝΑ ΑΕ» (50,5%) εκδόσεις. 

- «ΑΡΓΟΣ ΑΕ» (38,5%)παροχή υπηρεσιών διαχείρισης 
και διοίκησης σε θυγατρικές του ομίλου. 

- «ΦΟΙΝΙΞ ΑΕ» (50% μέσω της ΙΒΙδ) εκτυπώσεις. 

- «Μ. ΛΕΒΗΣ ΑΕ» (25%) εκμάθηση ξένων γλωσσών. 

- «ΖΑΠΙΝΓΚ ΑΕΕ» (50%) εκδόσεις. 

- «ΕΧΡΟ ΡΕΑΝ ΑΕ» (50%) διοργάνωση εκθέσεων και συ¬ 
νεδρίων. 

- «ΗΕΑΒδΤ - ΔΟΛ ΕΠΕ» (50%) εμπορία - εκδόσεις. 

- «ΕΚΔΟΤΙΚΗ ΒΟΡΕΙΟΥ ΕΛΛΑΔΟΣ ΑΕ» (33,33%)εκδό- 
σεις, εκτυπώσεις. 

- «ΡΑΡΕΒ ΡΑΟΚ I. ΤΣΟΥΚΑΡΙΔΗΣ ΑΕ» (30%) εκτυπώ¬ 
σεις, κυτιοποιία, χάρτινη συσκευασία κλπ. 

- «ΤΗΛΕΤΥΠΟΣ ΑΕ» (10%) εκμετάλλευση του τηλεοπτι¬ 
κού σταθμού «ΜΕΟΑ ΟΗΑΝΝΕΕ». 

-«ΜΟ ΕΛΛΑΣ ΑΕΕ» (50%) εκδόσεις. 

- «ΑΡΗΣ ΤΕΡΖΟΠΟΥΛΟΣ ΕΙΔΙΚΕΣ ΕΚΔΟΣΕΙΣ ΑΕ» 
(55,003%) εκδόσεις. 

- «ΕΚΔΟΤΙΚΗ - ΕΠΙΚΟΙΝΩΝΙΑΚΗ ΑΕ» (50%) εκδόσεις. 

- «ΕΛΛΗΝΙΚΑ ΓΡΑΜΜΑΤΑ ΑΕ» (49%) εκδόσεις και λιανι¬ 
κές πωλήσεις βιβλίων. 

Οι δε εταιρίες στις οποίες συμμετέχουν οι κύριοι μέτο¬ 
χοι και οι θυγατρικές της «ΔΟΛ ΑΕ», και οι αντίστοιχες 
δραστηριότητές τους είναι οι ακόλουθες: 

- «Δ.Ε ΕΚΔΟΤΙΚΗ ΜΟΝΟΠΡΟΣΩΠΗ ΕΠΕ» εκδόσεις. 

- «ΩΑΤΑΓΟΒΜδ ΑΕΒΕ» κατασκευή και εμπορία μηχα¬ 
νογραφικών εντύπων. 

- «ΙΝ ΤΒΑνΕΕ ΑΕ» οργάνωση ταξιδιών μέσω του ιπΙθγ- 
πθΙ. 

- «δΡΟΒΤδ δΙΤΕ ΑΕ» ίηΙθΓΠθΙ. 

- «ΒΒΑΙΝ\Λ/Α\/Ε ΑΕ» προεκτυπωτικές εργασίες. 

- «ΑΓΓΕΛΙΔΗΣ - ΓΕΩΡΓΑΚΟΠΟΥΛΟΣ ΑΕΒΕ» εμπορία 
και επεξεργασία χάρτου. 

Ο κύκλος εργασιών της ΔΟΛ Α.Ε., σύμφωνα με τον ενο¬ 
ποιημένο ισολογισμό για το έτος 1999, ανήλθε σε 
93.958.329.378 δρχ. ή 288.430.730 ΕΥΡΩ. 

11.3. Η Εταιρεία «ΣΥΜΒΟΥΛΟΙ ΟΛΟΚΛΗΡΩΜΕΝΩΝ 
ΣΥΣΤΗΜΑΤΩΝ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ» (ΟΟΜ- 
δΥδ δΑ) έχει την έδρα της στην Καλλιθέα Αττικής, το με¬ 
τοχικό της κεφάλαιο ανέρχεται σε εκατό εκατομμύρια 
(100.000.000) δραχμές και διαιρείται σε δέκα χιλιάδες 
(10.000) ανώνυμες μετοχές, ονομαστικής αξίας 10.000 
δρχ η κάθε μία, από τις οποίες 7.500 (δηλ. ποσοστό 75%), 
ανήκουν στο Β. Γαλάκο και 2.500 (δηλ ποσοστό 25%), βρί¬ 
σκονται στην κατοχή του I. Μαρκόπουλου. 

Η εν λόγω Εταιρεία δραστηριοποιείται στην αγορά της 
πληροφορικής και πιο συγκεκριμένα στις πωλήσεις εξο¬ 
πλισμού (εμπορία τεχνολογικού και μηχανογραφικού 
εξοπλισμού) και στην παροχή υπηρεσιών (μηχανογράφη¬ 
ση εταιριών, εκπαίδευση προσωπικού επιχειρήσεων σε 
θέματαχρήσεως μηχανογραφικών μέσων, συγγραφή, έκ¬ 
δοση και εμπόριο βιβλίων κλπ). 

Ο κύκλος εργασιώντης «ΩΟΜδΥδ δΑ» γιατο έτος 1999, 
ανήλθε σε 447.335.457 δρχ. ή 1.373.218 ΕΥΡΩ. 

III. Η σχετική αγορά των προϊόντων ή υπηρεσιών περι¬ 
λαμβάνει το σύνολο των προϊόντων ή υπηρεσιών που θε¬ 
ωρούνται από τον καταναλωτή εναλλάξιμα ή δυνάμενα να 
υποκατασταθούν μεταξύ τους, λόγω των χαρακτηριστι¬ 
κών τους, της τιμής τους και της σκοπούμενης χρήσης 
τους. 

Η σχετική αγορά στην παρούσα υπόθεση είναι η αγορά 
στην οποία θα δραστηριοποιηθεί η Εταιρεία «δΙΘΜΑ ΟΝ 
Ι_ΙΝΕ ΑΕΛΔΕ», δηλαδή αυτή της παροχής επενδυτικών 
υπηρεσιών, οι οποίες συνίστανται αποκλειστικά στην ηλε¬ 
κτρονική, μέσω ιπΙθιτιθΙ, λήψη και διαβίβαση εντολών με 
αντικείμενο κινητές αξίες. Η εν λόγω δραστηριότητα 
εντάσσεται στην ευρύτερη αγορά της διενέργειας χρη¬ 
ματιστηριακών συναλλαγών, οι οποίες συντελούνται απο¬ 
κλειστικά και μόνο μέσω των χρηματιστηριακών Εταιρει¬ 
ών είτε η εντολή δίνεται μέσω τηλεομοιοτυπικού μηχανή¬ 
ματος ή τηλεφώνου ή του διαδικτύου (ΙπΙθγπθΙ), 
απευθείας στη χρηματιστηριακή εταιρία είτε στα υποκα¬ 
ταστήματα των εμπορικών τραπεζών και στις «ΕΛΔΕ» (βλ. 
σχετ. απόφαση Ε.Α. 136/11/2000) 

IV. Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενες επιχειρήσεις πω- 
λούντα σχετικά προϊόντα ή υπηρεσίες υπό επαρκώς ομοι¬ 
ογενείς συνθήκες ανταγωνισμού. Στην υπό κρίση υπόθε¬ 
ση ως σχετική γεωγραφική αγορά θεωρείται ολόκληρη η 
ελληνική επικράτεια. 

ν.1. Η χρηματιστηριακή αγορά στην Ελλάδα και το 
1999, χαρακτηρίστηκε από εντυπωσιακή άνοδο τιμών και 
συναλλαγών. Ενδεικτικό της θεαματικής ενίσχυσης των 
χρηματιστηριακών επενδύσεων είναι η εντυπωσιακή αύ¬ 
ξηση του αριθμού των «ΕΛΔΕ» οι οποίες από πενήντα (50) 
το 1997 έφτασαν να ξεπερνούν τις εξακόσιες (600) το 
1999. 

Όσον αφορά τις χρηματιστηριακές εταιρίες, αυτές το 
1998 ανέρχονταν σε εξήντα πέντε (65), ενώ το 1999 ανήλ- 
θαν σε εβδομήντα τέσσερις (74). 

Ο όμιλος της Τράπεζας Πειραιώς μέσω των εταιριών 
του «ΣΙΓΜΑ» (4,64%), «ΧΙΟΣ» (2,45%) και «ΜΑΚ-ΘΡΑΚ» 
(0,95%) κατέχει την δεύτερη θέση στην εν λόγω αγορά 
καλύπτοντας το 8,04% περίπου του όγκου των πραγμα- 
τοποιηθεισών συναλλαγών το 1999. Στη πρώτη θέση βρί¬ 
σκεται η «ΑΓΡΟΤΙΚΗ ΧΑΕ» και στηντρίτη η «ΕΘΝΙΚΗ ΧΑΕ» 
με μερίδια 8,24% και 6,66% αντίστοιχα. Η δε «ΤΕΛΕΣΙΣ 
ΧΑΕ» κατέχει το 4,7% της αγοράς. 

Η πληροφορική και οι τηλεπικοινωνίες σε όλες τις μορ¬ 
φές τους, με έμφαση στις δυνατότητες του διαδικτύου 
(ίηΐθΓΠθΙ) αναμένεται πως σε σύντομο χρονικό διάστημα 
θα αλλάξουν δραστικά τον τρόπο με τον οποίο εκτελού- 
νται οι χρηματιστηριακές συναλλαγές. Ενδεικτικά αναφέ- 
ρεται ότι στις ΗΠΑ η μεγαλύτερη εταιρία αγοράς και πώ¬ 
λησης μετοχών με την επωνυμία «ΙηνοεΙπιοπΐ ΤοοόποΙοργ 
ΟΓουρ» το 1998 διακίνησε ηλεκτρονικά 5,8 δισεκατομμύ¬ 
ρια μετοχές. 

Στα πλαίσια των εξελίξεων αυτών εντάσσεται και η σύ¬ 
σταση της υπό εξέταση κοινής επιχείρησης, ενώ άλλες 
δύο χρηματιστηριακές εταιρίες (Π&Κ και «ΤΕΛΕΣΙΣ» η τε¬ 
λευταία μέσω της «ΤΕΕΕ3Ι3 ΩΙΒΕΘΤ ΑΕΛΔΕ» στην οποία 
συμμετέχει και η «ΔΟΛ ΘΙΟΙΤΑΕ» με ποσοστό 33%, βλ. 
απόφαση Ε.Α. 136/11/2000) πρόσφατα άρχισαν να παρέ¬ 
χουν στους πελάτες τουςτη δυνατότητα για λήψη και δια¬ 
βίβαση εντολών μέσω του διαδικτύου. 

Εκτός από τις προαναφερθείσες εταιρίες και άλλες 
εταιρίες προχωρούν σε ανάλογες μορφές συνεργασίας 


προκειμένου ναπαρέχουντις ως άνω υπηρεσίες. Επίσης, 
και ο «ΟΜΙΛΟΣ ΠΟΥΛΙΑΔΗ», μέσω μιας πρωτοποριακής 
υπηρεσίας η οποία θα διατίθεται στις ΑΧΕ/ ΕΛΔΕ / ΕΠΕΥ 
από την θυγατρική του Εταιρεία «3ίοοΙ< Τγη0θ ΑΕ», θα πα¬ 
ρέχει στους επενδυτές τη δυνατότητα να πραγματοποι¬ 
ούν χρηματιστηριακές συναλλαγές μέσω του διαδικτύου. 

V. 2. Όπως προαναφέρθηκε, δύο από τις ιδρυτικές επι¬ 
χειρήσεις, δηλ. η «ΔΟΛ ϋΙΘΙΤΑΕΑΕ» (μέσω εταιριών που 
ελέγχει) και η «ΟΟΜ3Υ8 3Α», δραστηριοποιούνται στην 
ευρύτερη αγορά της πληροφορικής και των εφαρμογών 
αυτής. 

Ο τομέαςτης πληροφορικής γνώρισε μεγάλη ανάπτυξη 
τα τελευταία χρόνια σε ολόκληρο τον κόσμο και αποτελεί 
έναν από τους σημαντικότερους κλάδουςτης οικονομίας. 

Στην ελληνική αγορά, η πληροφορική μετά την εμφάνι¬ 
σή της στις αρχές της δεκαετίας του 1980, γνώρισε ταχύ¬ 
τατη ανάπτυξη. Περίπου δύο χιλιάδες (2.000) επιχειρή¬ 
σεις (συμπεριλαμβανομένων των καταστημάτων λιανικής 
πώλησης) δραστηριοποιούνται τόσο στην αγορά υλικού 
εξοπλισμού (ύατάνναΐΌ), όσο και στις αγορές λογισμικού 
(εοίίνναι-θ) και παροχής υπηρεσιών πληροφορικής. 

Στις μεγαλύτερες εταιρίες του κλάδου πληροφορικής 
και αυτοματισμού γραφείου, συμπεριλαμβάνονται οι 
εταιρίες «ΠΟΥΛΙΑΔΗΣ & ΣΥΝΕΡΓΑΤΕΣ, ΙΝΡΟΟυΕδΤ», 
«ΙΒΜ ΗθΙΙαε», «ΑΕΤΕΟ, «ΙΝΤΒΑ30ΡΤ», «ΗΕ\Λ/Ι_ΕΤΤ - 
ΡΑΘΚΑΒϋ ΗΕϋ_Α3», «δΙΝΟΨΙΑΒ» κλπ. 

VI. Όσον αφορά το ζήτημα αν στην υπό κρίση περίπτω¬ 
ση υπάρχει απόκτηση ελέγχου κατά την έννοια του άρ¬ 
θρου 4 παράγραφοι 2 και 3 του Ν. 703/77, όπως ισχύει, 
παρατηρούνται τα εξής: 

VI. 1. Σύμφωνα με το άρθρο 4 παρ. 2 εδάφ. β του Ν. 
703/77, όπως ισχύει, συγκέντρωση πραγματοποιείται με¬ 
ταξύ άλλων, όταν«....β) ένα ή περισσότερα πρόσωπα που 
ελέγχουν ήδη τουλάχιστον μία επιχείρηση ή όταν μία ή πε¬ 
ρισσότερες ανεξάρτητες επιχειρήσεις αποκτούν άμεσα ή 
έμμεσα τον έλεγχο του συνόλου ή τμημάτων μιας ή πε¬ 
ρισσοτέρων επιχειρήσεων». 

Σύμφωνα δε με το άρθρο 4 παρ.3 του Ν. 703/77, όπως 
ισχύει, «ο έλεγχος απορρέει από δικαιώματα, συμβάσεις 
ή άλλα μέσα, τα οποία είτε μεμονωμένα είτε από κοινού με 
άλλα και λαμβανομένων υπόψη των σχετικών πραγματι¬ 
κών ή νομικών συνθηκών παρέχουν τη δυνατότητα καθο¬ 
ριστικής επίδρασης, στη δραστηριότητα μιας επιχείρη¬ 
σης, και ιδίως από: α) δικαιώματα κυριότητας ή επικαρ¬ 
πίας επί του συνόλου ή μέρους των περιουσιακών 
στοιχείων της επιχείρησης, β) δικαιώματα ή συμβάσεις 
που παρέχουν τη δυνατότητα καθοριστικής επίδρασης 
στη σύνθεση, στις συσκέψεις ή τις αποφάσεις των οργά¬ 
νων μιας επιχείρησης». 

VI .2. Ο έλεγχος που αποκτάται μπορεί να είναι αποκλει¬ 
στικός ή κοινός. Και στις δύο περιπτώσεις ο έλεγχος ορί¬ 
ζεται ως η δυνατότητα καθοριστικού επηρεασμού της 
δραστηριότητας μιας επιχείρησης με βάση δικαιώματα, 
συμβάσεις ή οποιαδήποτε άλλα μέσα. Η απόκτηση κοινού 
ελέγχου περιλαμβάνει και τη μετατροπή αποκλειστικού 
ελέγχου σε κοινό. 

VI.3. Κοινός έλεγχος υφίσταται όταν δύο ή περισσότε¬ 
ρες επιχειρήσεις ή πρόσωπα έχουν τη δυνατότητα να 
ασκούν αποφασιστική επιρροή σε μία άλλη επιχείρηση. 
Ως αποφασιστική επιρροή με την έννοια αυτή νοείται, κα¬ 
τά κανόνα, η δυνατότητα ματαίωσης της λήψης αποφά¬ 
σεων που αφορούν στην εμπορική στρατηγική συμπερι¬ 
φορά μιας επιχείρησης. Σε αντίθεση με τον αποκλειστικό 

έλεγχο, ο οποίος παρέχει την εξουσία καθορισμού των 
στρατηγικών αποφάσεων σε μία επιχείρηση από συγκε¬ 
κριμένο μέτοχο ή εταίρο, ο κοινός έλεγχος χαρακτηρίζε¬ 
ται από τη δυνατότητα δημιουργίας αδιεξόδου λόγω της 
εξουσίας ενός ή περισσοτέρων μετόχων ή εταίρων να 
απορρίπτουν τις προτεινόμενες στρατηγικές αποφάσεις, 
Ως εκ τούτου, οι εν λόγω μέτοχοι ή εταίροι πρέπει να κα¬ 
ταλήξουν σε κοινή συναίνεση για τον καθορισμό της 
εμπορικής - επιχειρηματικής πολιτικής της από κοινού 
ελεγχόμενης επιχείρησης. 

VI.4. Ο κοινός έλεγχος μπορεί να έχει τη μορφή: 

α) είτε της ύπαρξης ίσων δικαιωμάτων ψήφου ή εκπρο¬ 
σώπησης στα όργανα λήψης αποφάσεων, 

β) είτε της ύπαρξης δικαιωμάτων αρνησικυρίας, με την 
έννοια ότι απαιτείται η σύμφωνη γνώμη συγκεκριμένου 
μετόχου ή εταίρου ή, κατά περίπτωση, του (των) εκπρο¬ 
σώπου (ων) του στα όργανα διοίκησης για τη λήψη απο¬ 
φάσεων σε σημαντικά θέματα, όπως ο διορισμός της δι¬ 
οίκησης, η έγκριση του προϋπολογισμού, το επιχειρημα¬ 
τικό πρόγραμμα ή οι επενδύσεις ή άλλα θέματα που είναι 
σημαντικά στα πλαίσια της συγκεκριμένης αγοράς της 
κοινής επιχείρησης (χρησιμοποιούμενη τεχνολογία, νέες 
σειρές προϊόντων κ.λ.π.), 

γ) είτε της κοινής άσκησης δικαιωμάτων ψήφου από 
δύο ή περισσότερους μετόχους ή εταίρους, ο καθένας 
από τους οποίους έχει μειοψηφική συμμετοχή, εφόσον οι 
μειοψηφικές αυτές συμμετοχές, υπολογιζόμενες όλες 
μαζί, σχηματίζουν πλειοψηφία δικαιωμάτων ψήφου, οι δε 
κάτοχοί τους θα ενεργούν πάντοτε από κοινού κατά την 
άσκηση των δικαιωμάτων ψήφου τους, πράγμα που μπο¬ 
ρεί να προκύπτει είτε από σχετική δεσμευτική (εξωεταιρι- 
κή) συμφωνία, είτε από τα πράγματα, όπως π.χ. όταν 
υπάρχουν ισχυρά κοινά συμφέροντα μεταξύ των μειοψη- 
φούντων μετόχων ή εταίρων (προηγούμενη ύπαρξη δε¬ 
σμών μεταξύ τους, απόκτηση συμμετοχών μέσω συντονι¬ 
σμένων ενεργειών κ.λ.π.), με αποτέλεσμα να μη μπορούν 
να ενεργήσουν ο ένας εναντίον του άλλου κατά την άσκη¬ 
ση των δικαιωμάτων τους ’όσον αφορά την κοινή επιχεί¬ 
ρηση (βλ. και αποφάσεις Ε.Α. 78/11/1999, 79/11/1999). 

VI.5. Κατά την ίδρυση μιας νέας κοινής επιχείρησης, σε 
αντίθεση με την απόκτηση μειοψηφικής συμμετοχής σε 
μία ήδη υφιστάμενη εταιρία, υπάρχουν περισσότερες πι¬ 
θανότητες οι μητρικές επιχειρήσεις να ασκούν σκοπίμως 
κοινή πολιτική. Αυτό ισχύει ιδίως όταν κάθε ιδρυτική επι¬ 
χείρηση προβαίνει σε εισφορά στην κοινή επιχείρηση, η 
οποία έχει ζωτική σημασία για τη λειτουργία της (π.χ. ει¬ 
δικές τεχνολογίες, τεχνογνωσία, συμφωνίες προμήθειας 
ή συνεργασίας κ.λ.π.). Στις περιπτώσεις αυτές οι ιδρυτι¬ 
κές επιχειρήσεις δεν μπορούν να επιτύχουν πλήρη συ¬ 
νεργασία για τη λειτουργία της κοινής επιχείρησης παρά 
μόνο με συμφωνία μεταξύ τους σχετικά με τις σημαντικό¬ 
τερες στρατηγικές αποφάσεις ακόμα και αν δεν υπάρχει 
ρητή πρόβλεψη σχετικά με οποιοδήποτε δικαίωμα αρνη¬ 
σικυρίας. Ωστόσο, όσο περισσότερες ιδρυτικές επιχειρή¬ 
σεις συμμετέχουν σε μία τέτοια κοινή επιχείρηση, τόσο 
περισσότερο απομακρύνεται η πιθανότητα ναπροκύψει η 
παραπάνω κατάσταση (βλ. και σημ. 34 της Ανακοίνωσης 
της Ευρωπαϊκής Επιτροπής υπό στοιχεία 98/066/02 σχε¬ 
τικά με την έννοια της συγκέντρωσης βάσει του Κανονι¬ 
σμού (ΕΟΚ) αριθ. 4064/1989 της 21ης Δεκεμβρίου 1989 
για τον έλεγχο των συγκεντρώσεων μεταξύ επιχειρήσε¬ 
ων, ΕΕ αριθ. 066 της 2.3.1998, σελδεπ και της ταυτόση¬ 
μου σχεδόν περιεχομένου προηγούμενης σχετικής Ανα¬ 


κοίνωσης υπό στοιχεία 94/0385/02, ΕΕ αριθ. 0385 της 
31.12.94, σελ. 5επ.). 

VI. 6. Στην υπό κρίση περίπτωση, αν και δεν υπάρχει ρη¬ 
τή πρόβλεψη σχετικά με οποιαδήποτε δικαιώματα αρνη¬ 
σικυρίας πρέπει να θεωρηθεί ότι οι ιδρυτικές επιχειρήσεις 
αποκτούν κοινό έλεγχο. Υπέρ του συμπεράσματος αυτού 
συνηγορεί αφενός το γεγονός ότι οι επιχειρήσεις «ΣΙΓΜΑ 
ΧΡΗΜΑΤΙΣΤΗΡΙΑΚΗ ΑΕΠΕΥ», «ΔΟΛ ϋΙΟΙΤΑΟ ΑΕ» και 
«0ΟΜ3Υ3 3Α» προέβησαν από κοινού στην ίδρυση μιας 
νέας επιχείρησης (της «3ΙΘΜΑ ΟΝ ΟΙΝΕ ΑΕΛΔΕ») και επι¬ 
πλέον το γεγονός ότι και οι τρεις ιδρυτικές επιχειρήσεις 
δεν περιορίζονται στην κεφαλαιουχική συμμετοχή στην 
νεοϊδρυόμενη επιχείρηση αλλά θα συνεχίσουν να την στη¬ 
ρίζουν η κάθε μία με τον τρόπο της. Έτσι, η «ΣΙΓΜΑ ΧΡΗ¬ 
ΜΑΤΙΣΤΗΡΙΑΚΗ ΑΕΠΕΥ», πέραν της πλειοψηφικής της 
συμμετοχής στο κεφάλαιο της νέας επιχείρησης, θα είναι 
ο αποκλειστικός τελικός αποδέκτης των εντολών που θα 
διαβιβάζει η κοινή επιχείρηση. Εξάλλου η συμμετοχή του 
ομίλου «ΔΟΛ» στην κοινή επιχείρηση θα συνοδεύεται από 
την παροχή στους επενδυτές, που κάνουν χρήση των 
υπηρεσιών της τελευταίας, της πρόσβασης σε ένα ευρύ 
φάσμα πληροφοριών, εκτιμήσεων και έγκυρου δημοσιο¬ 
γραφικού υλικού λόγω της παρουσίας της κοινής επιχεί¬ 
ρησης στην πύλη του διαδικτύου Ιη.ρΓ, η οποία ανήκει 
στον ως άνω όμιλο. 

Τέλος η «ΟΟΜ3Υ3 3Α», δύο από τα στελέχη της οποίας, 
οι κ.κ. Γαλάκος και Στασινόπουλος, κατέχουν αντίστοιχα 
θέσεις Προέδρου και Μέλους του πρώτου Δ.Σ. της «310- 
ΜΑ ΟΝ ΓΙΝΕ ΑΕΛΔΕ», έχει αναλάβειτην ανάπτυξη και συ¬ 
νεχή ανανέωση του λογισμικού (εοίΙνναΓθ) της κοινής επι¬ 
χείρησης. 

Επισημαίνεται επιπλέον ότι, όπως προαναφέρθηκε (βλ. 
παραπάνω υπό 1.2), σύμφωνα με το άρθρο 41 του κατα¬ 
στατικού της κοινής Εταιρείας «3ΙΟΜΑ ΟΝ ΓΙΝΕ ΑΕΛΔΕ», 
στο πρώτο Διοικητικό Συμβούλιο της τελευταίας θα συμ¬ 
μετέχουν εκπρόσωποι και των τριών ιδρυτικών επιχειρή¬ 
σεων. Εξάλλου στο από 10.5.2000 Πρακτικό Συνεδρία¬ 
σης, κατά την οποία συγκροτήθηκε σε σώμα το πρώτο 
Δ.Σ.της«3ΙΘΜΑΟΝ ΓΙΝΕ ΑΕΛΔΕ», ρυθμίζεται μεταξύ άλ¬ 
λων και ο τρόπος από κοινού ενέργειας των ως άνω εκ¬ 
προσώπων για τις διάφορες πράξεις, ενέργειες ή συμβά¬ 
σεις της Εταιρείας. 

Τα παραπάνω στοιχεία οδηγούν, κατά την εκτίμηση της 
Επιτροπής, στο συμπέρασμα ότι οιτρεις ιδρυτικές επιχει¬ 
ρήσεις θα πρέπει να συμφωνήσουν μεταξύ τους τουλάχι¬ 
στον σχετικά με τις σημαντικότερες στρατηγικές αποφά¬ 
σεις της κοινής επιχείρησης και με την έννοια αυτή θα 
ελέγχουν από κοινού την εταιρία «3ΙΟΜΑ ΟΝ ΓΙΝΕ ΑΕΛ¬ 
ΔΕ». 

VI.7. Το συμπέρασμα αυτό δεν αναιρείται, κατά την εκτί¬ 
μηση της Επιτροπής, ακόμη και αν ήθελε θεωρηθεί ότι οι 
εκ των ιδρυτικών εταιριών «ΣΙΓΜΑ ΧΡΗΜΑΤΙΣΤΗΡΙΑΚΗ 
ΑΕΠΕΥ» και «ΟΟΜ3Υ3 3Α», λόγω των στενότερων δε¬ 
σμών που φαίνεται να υπάρχουν μεταξύ τους (βλ. παρα¬ 
πάνω, υπό 1.3. και 1.4.) θα μπορούσαν να ελέγξουν μόνες 
τους από κοινού την επιχείρηση «8ΙΟΜΑ ΟΝ ΓΙΝΕ ΑΕΛ¬ 
ΔΕ». 

VI.8. Όπως προαναφέρθηκε (βλ. παραπάνω, υπό Ι.4.), 
με το από 3.1.2000 ιδιωτικό συμφωνητικό μεταξύ της 
«ΣΙΓΜΑ ΧΡΗΜΑΤΙΣΤΗΡΙΑΚΗΣ ΑΕΠΕΥ» και «ΟΟΜ3Υ3 
3Α», η τελευταία έχει συστήσει επικαρπία με δικαίωμα ψή¬ 
φου υπέρ της πρώτης επί των μετοχών που κατέχει στην 
«3ΙΟΜΑ ΟΝ ΓΙΝΕ ΑΕΛΔΕ» (8.400 μετοχές που αντιπρο- 

σωπεύουντο 14% του μετοχικού κεφαλαίου), ενώ με το 
από 14.3.2000 ιδιωτικό συμφωνητικό μεταξύ των ίδιων ως 
άνω εταιριών συμφωνήθηκε ότι καθόλη τη διάρκεια της 
ως άνω επικαρπίας τα μέλη του Δ.Σ. της «3ΙΟΜΑ ΟΝ Ι_ΙΝΕ 
ΑΕΛΔΕ» Γαλάκος και Στασινόπουλος, οι οποίοι, όπως επί¬ 
σης προαναφέρθηκε (βλ. παραπάνω, υπό Ι.3.), κατέχουν 
διευθυντικές θέσεις στην «ΟΟΜ3Υ3 3Α», θα διορίζονται 
από την «ΣΙΓΜΑ ΧΡΗΜΑΤΙΣΤΗΡΙΑΚΗ ΑΕΠΕΥ». 

Η ως άνω σύσταση επικαρπίας θα αρθεί όταν η Επιτρο¬ 
πή Ανταγωνισμού εγκρίνει την από κοινού ίδρυση της 
Εταιρείας «3ΙΘΜΑ ΟΝ ΕΙΝΕ ΑΕΛΔΕ». 

Κατά τις γνωστοποιούσες εταιρείες, βάσει των ως άνω 
συμφωνιών, θεμελιώνεται αποκλειστικός έλεγχος της 
«ΣΙΓΜΑ ΧΡΗΜΑΤΙΣΤΗΡΙΑΚΗΣ ΑΕΠΕΥ» επί της εταιρίας 
«3ΙΟΜΑΟΝ ΓΙΝΕ ΑΕΛΔΕ», δεδομένου ότι η πρώτη, πέραν 
της πλειοψηφίας που θα κατέχει στο μετοχικό κεφάλαιο 
της δεύτερης, θα διορίζει και την πλειοψηφία των μελών 
του Διοικητικού Συμβουλίου της (4 από τα 7 μέλη). 

Η Επιτροπή εκτιμά ότι, ενόψει των όσων αναφέρθηκαν 
στις προηγούμενες σκέψεις της παρούσας απόφασης 
(βλ. παραπάνω υπό VI.2. έως VI.7), οι ως άνω συμφωνίες 
δεν οδηγούν σε πραγματικό αποκλειστικό έλεγχο της 
«ΣΙΓΜΑ ΧΡΗΜΑΤΙΣΤΗΡΙΑΚΗ ΑΕΠΕΥ» επί της «3ΙΌΜΑ ΟΝ 
ΓΙΝΕ ΑΕΛΔΕ» αλλά ότι η τελευταία τελεί, και μέχρι την έκ¬ 
δοση της εγκριτικής απόφασης της Επιτροπής, υπό τον 
κοινό έλεγχο τουλάχιστον δύο έκτων ιδρυτικών εταιριών, 
δηλ. της «ΣΙΓΜΑ ΧΡΗΜΑΤΙΣΤΗΡΙΑΚΗ ΑΕΠΕΥ και της ΔΟΛ 
ϋΙΟΙΤΑΕΑΕ». 

Και τούτο διότι παρόμοιες μεθοδεύσεις, ανήθελανγίνει 
δεκτές από την Επιτροπή, θα μπορούσαν να οδηγήσουν 
σε καταστρατήγηση των διατάξεων του Ν. 703/77, όπως 
ισχύει, περί προηγούμενης γνωστοποίησης συγκεντρώ¬ 
σεων (άρθρο 4β) και περί απαγόρευσης της πραγματο¬ 
ποίησης των συγκεντρώσεων, που υπόκεινται σε προη¬ 
γούμενη γνωστοποίηση, από την έκδοση οποιοσδήποτε 
σχετικής απόφασης της Επιτροπής ή Πράξης Προέδρου 
(άρθρο 4ε). 

Η Επιτροπή εκτιμά ότι οι ως άνω συμφωνίες συνδέονται 
με το ζήτημα της μη εμπρόθεσμης γνωστοποίησης της 
παρούσας συγκέντρωσης (βλ. παρακάτω, υπό VIII. 2. έως 
VIII. 4.). 

VII. Όσον αφορά τον χαρακτήρα της «3ΙΌΜΑ ΟΝ ΓΙΝΕ 
ΑΕΛΔΕ» ως κοινής επιχείρησης (ΚΕ) συγκεντρωτικού ή 
συμπραξιακού χαρακτήρα, παρατηρούνται τα εξής: 

VII. 1. Σύμφωνα με την παρ. 5 εδ. α' του άρθρου 4 του ν. 
703/77, όπως ισχύει, «οι πράξεις, συμπεριλαμβανομένης 
της σύστασης κοινής επιχείρησης, που έχουν ως αποτέ¬ 
λεσμα το συντονισμό της συμπεριφοράς σε θέματα αντα¬ 
γωνισμού επιχειρήσεων που παραμένουν ανεξάρτητες 
δεν αποτελούν συγκέντρωση κατά την παράγραφο 2 
στοιχ. β'». Πρόκειται για την περίπτωση της κοινής επιχεί¬ 
ρησης με χαρακτήρα σύμπραξης. 

Σύμφωνα δε μετηνπαρ. 5 εδ. β'του ίδιου άρθρου «η δη¬ 
μιουργία κοινής επιχείρησης, η οποία εκπληρώνει μόνιμα 
όλες τις λειτουργίες μιας αυτόνομης οικονομικής ενότη¬ 
τας και δεν συνεπάγεται το συντονισμό της ανταγωνιστι¬ 
κής συμπεριφοράς είτε μεταξύ των ιδρυτικών επιχειρή¬ 
σεων είτε μεταξύ των επιχειρήσεων αυτών και της κοινής 
επιχείρησης αποτελεί πράξη συγκέντρωσης κατά την έν¬ 
νοια της παραγράφου 2 στοιχ. β'». Πρόκειται για την πε¬ 
ρίπτωση της κοινής επιχείρησης με χαρακτήρα συγκέ¬ 
ντρωσης. 


VI 1.2. Η τελευταία ως άνω διάταξη πρέπει να ερμηνευτεί 
υπό το φως της διάταξης του εδαφίου α'της ίδιας ως άνω 
παραγράφου 5, η οποία διάταξη αναφέρεται σε «συντονι¬ 
σμό της συμπεριφοράς μεταξύ επιχειρήσεων που παρα¬ 
μένουν ανεξάρτητες». Συνεπώς στη διάταξη του εδαφίου 
β' της παραγράφου 5 του άρθρου 4 πρέπει να αποδοθεί η 
έννοια ότι ο συντονισμός μεταξύ των ιδρυτικών επιχειρή¬ 
σεων και της κοινής επιχείρησης είναι κρίσιμος μόνο κα¬ 
θόσον αποτελεί μέσο για τη δημιουργία ή την ενίσχυση 
του συντονισμού μεταξύ των ιδρυτικών επιχειρήσεων (βλ. 
και Ε.Α. 78/11/1999 και 79/11/1999). 

Κατά την εκτίμηση ως προς την ύπαρξη ενός τέτοιου 
συντονισμού θα πρέπει να λαμβάνεται ιδίως υπόψη εάν 
δύο ή περισσότερες μητρικές επιχειρήσεις ασκούν συγ¬ 
χρόνως σε σημαντική έκταση δραστηριότητες στην αυτή 
αγορά με την αγορά της κοινής επιχείρησης ή σε αγορά 
προηγούμενης ή επόμενης οικονομικής βαθμίδας, ή σε 
παραπλήσια αγορά στενά συνδεόμενη με την αγορά αυ¬ 
τή, καθώς και εάν οι εν λόγω δραστηριότητες ασκούνται 
στην ίδια ή σε διαφορετικές σχετικές γεωγραφικές αγο¬ 
ρές, οπότε, στην τελευταία αυτή περίπτωση, λαμβάνεται 
υπόψη η αλληλεπίδραση των αγορών αυτών. 

Αντίστοιχη προσέγγιση είχε υιοθετηθεί και από την Ευ¬ 
ρωπαϊκή Επιτροπή υπό το κράτος του κανονισμού 
4064/89, στα πλαίσια της ερμηνείας της αντίστοιχης διά¬ 
ταξης του άρθρου 3 παράγραφος 2 δεύτερο εδάφιο του 
ως άνω κανονισμού, ήδη πριν από την τροποποίησή του 
με τον κανονισμό 1310/97 (βλ. ανακοίνωση της Ευρωπαϊ¬ 
κής Επιτροπής υπό στοιχεία 94/0385/01 σχετικά με τη 
διάκριση μεταξύ κοινών επιχειρήσεων με χαρακτήρα συ¬ 
γκέντρωσης και κοινών επιχειρήσεων με χαρακτήρα συ¬ 
νεργασίας βάσει του κανονισμού 4064/89 του Συμβουλί¬ 
ου της 21ης Δεκεμβρίου 1989 για τον έλεγχο των συγκε¬ 
ντρώσεων μεταξύ επιχειρήσεων, ΕΕ αριθ. Ο 385 της 
31.12.1994, σελ. 1, σημείαδ και 17-20). 

VI 1.3. Από τα παραπάνω προκύπτει ότι προκειμένου να 
συντρέχει περίπτωση κοινής επιχείρησης με χαρακτήρα 
συγκέντρωσης πρέπει να πληρούνται σωρευτικά δύο 
προϋποθέσεις, μία θετική και μία αρνητική: 

Η θετική προϋπόθεση συνίσταται στην επιτέλεση από 
την ΚΕ σε μόνιμη (διαρκή) βάση, όλων των λειτουργιών 
μιας αυτόνομης οικονομικής οντότητας. 

Η αρνητική προϋπόθεση συνίσταται στην απουσία συ¬ 
ντονισμού της ανταγωνιστικής συμπεριφοράς μεταξύ 
των μητρικών επιχειρήσεων. 

VII. 4. Στην υπό κρίση περίπτωση η Επιτροπή διαπίστω¬ 
σε τα εξής: 

α. Όσον αφορά τη θετική προϋπόθεση, η κοινή επιχεί¬ 
ρηση 3ΙΟΜΑ ΟΝ ΓΙΝΕ ΑΕΛΔΕ θα έχει διάρκεια 100 ετών, 
θα διαθέτει κεφάλαιο 60.000.000 δρχ. (βλ. άρθρο 30 σε 
συνδ. με άρθρο 3 παρ.1. στοιχ. θ του Ν.2396/96, όπως 
τροποποιήθηκε με το άρθρο 16 του Ν.2651/1998), προ¬ 
σωπικό 5 ατόμων και πάγια στοιχεία ενεργητικού συνολι¬ 
κής αξίας 35.000.000 δρχ. Οι ως άνω χρηματοοικονομικοί 
πόροι και η στελέχωση της κοινής επιχείρησης θεωρείται 
ότι επαρκούν για την άσκηση της συγκεκριμένης επιχει¬ 
ρηματικής δραστηριότητας (λήψη και διαβίβαση εντο¬ 
λών). 

Επιπλέον η κοινή επιχείρηση θα έχει ως πελάτες το ευ¬ 
ρύ επενδυτικό κοινό στο οποίο και θα απευθύνεται προ¬ 
κειμένου να παράσχει τις ως άνω υπηρεσίες. 

Τα στοιχεία αυτά συνηγορούν υπέρ του χαρακτηρισμού 
της επιχείρησης που εκπληρώνει μόνιμα τις λειτουργίες 

μιας αυτόνομης οικονομικής οντότητας. Το γεγονός της 
αποκλειστικής συνεργασίας της με μία εκ των μητρικών 
της (την «ΣΙΓΜΑ ΧΡΗΜΑΤΙΣΤΗΡΙΑΚΗ ΑΕΠΕΥ»), στην 
οποία θα διαβιβάζει όλες τις εντολές που θα δέχεται, αν 
και αποδυναμώνει ως ένα βαθμό, δεν αρκεί για να αναιρέ¬ 
σει τον ως άνω χαρακτήρα. Και τούτο διότι παρόμοιες 
αποκλειστικές συνεργασίες έχουν και άλλες ΑΕΛΔΕ. 

β) Όσον αφορά την πρόσθετη αρνητική προϋπόθεση, 
δηλ. αυτή της απουσίας συντονισμού της ανταγωνιστικής 
συμπεριφοράς μεταξύ μητρικών επιχειρήσεων, η Επιτρο¬ 
πή διαπίστωσε ότι: 

Η «ΔΟΛ ΩΙΘΙΤΑΕ ΑΕ», όπως προαναφέρθηκε, συμμετέ¬ 
χει με ποσοστό 33% στην Εταιρεία «ΤΕΕΕ5Ι3 ΩΙΒΕΟΤ 
ΑΕΛΔΕ», την οποία ελέγχει από κοινού μετους άλλους με¬ 
τόχους της τελευταίας, δηλ. την «ΤΕΕΕ5Ι3 ΤΡΑΠΕΖΑ 
ΕΠΕΝΔΥΣΕΩΝ» (πρώην «ΔΩΡΙΚΗ») και την «ΟΝΕ 
\Λ/ΟΒΙ_Ω» (βλ. απόφαση Ε.Α. 136/11/2000). 

Η «ΤΕΕΕ3Ι3 ΩΙΒΕΟΤ ΑΕΛΔΕ» δραστηριοποιείται στην 
ίδια αγορά με αυτή της υπό κρίση κοινής επιχείρησης 
«3ΙΟΜΑ ΟΝ Ι_ΙΝΕ ΑΕΛΔΕ». Το στοιχείο αυτό, σύμφωνα με 
τα όσα προαναφέρθηκαν (βλ. παραπάνω, υπό VII.2.) δεν 
αρκεί για το χαρακτηρισμό της υπό κρίση κοινής επιχεί¬ 
ρησης «3ΙΟΜΑ ΟΝ Ι_ΙΝΕ ΑΕΛΔΕ» ως κοινής επιχείρησης 
συμπραξιακού χαρακτήρα, εφόσον δεν οδηγεί, αυτό κα¬ 
θαυτό, στον συντονισμό της ανταγωνιστικής συμπεριφο¬ 
ράς μεταξύ δύο μητρικών επιχειρήσεων της τελευταίας ή 
επιχειρήσεων που ανήκουν στους ίδιους ομίλους με αυ¬ 
τές (μητρικές). 

Το γεγονός ότι η «ΤΕΕΕ313 ΩΙΒΕΟΤ ΑΕΛΔΕ» (στην οποία 
συμμετέχει η «ΔΟΛ ΩΙΟΙΤΑίΑΕ») συνεργάζεται αποκλει¬ 
στικά με την «ΤΕΕΕ3Ι3 ΧΑΕ» (θυγατρική της «ΤΕΕΕ3Ι3 
ΤΡΑΠΕΖΑ ΕΠΕΝΔΥΣΕΩΝ», μιας έκτων μητρικών της), η 
οποία («ΤΕΕΕ3Ι3 ΧΑΕ») είναι ανταγωνιστική της «ΣΙΓΜΑ 
ΧΡΗΜΑΤΙΣΤΗΡΙΑΚΗ ΑΕΠΕΥ» (μιας εκ των μητρικών της 
«3ΙΟΜΑ ΟΝ Ι_ΙΝΕ ΑΕΛΔΕ», στην οποία επίσης συμμετέχει 
η «ΔΟΛ ϋΙΟΙΤΑΕ ΑΕ») δεν αρκεί, κατά την εκτίμηση της 
Επιτροπής, για να συντονίσει την ανταγωνιστική συμπερι¬ 
φορά των επιχειρήσεων «ΤΕΕΕ3Ι3 ΧΑΕ» και «ΣΙΓΜΑ ΧΡΗ¬ 
ΜΑΤΙΣΤΗΡΙΑΚΗ ΑΕΠΕΥ» και εν πάση περιπτώσει, ο όποι¬ 
ος έμμεσος συντονισμός δεν θα ήταν αισθητός ενόψει 
του εύρους της δραστηριότητας των εν λόγω επιχειρή¬ 
σεων, οι οποίες απευθύνονται και σε πολυάριθμες τρίτες 
εταιρίες λήψης και διαβίβασης εντολών, ως προς τις οποί¬ 
ες δεν είναι εύλογο να γίνει δεκτό ότι θα συντονίσουν την 
συμπεριφορά τους. Αντίθετα, θεωρείται πιο πιθανό ότι η 
κάθε μία θα επιδιώξει να διεκδικήσει για τον εαυτό της τη 
συνεργασία με τις τρίτες αυτές επιχειρήσεις. 

Κατά μείζονα λόγο δεν θεωρείται πιθανός ο συντονι¬ 
σμός της ανταγωνιστικής συμπεριφοράς μεταξύ της Τρά¬ 
πεζας Πειραιώς (στον όμιλο της οποίας ανήκει η «ΣΙΓΜΑ 
ΧΡΗΜΑΤΙΣΤΗΡΙΑΚΗ ΑΕΠΕΥ») και της Τράπεζας «ΤΕΙ_Ε- 
313 ΤΡΑΠΕΖΑ ΕΠΕΝΔΥΣΕΩΝ» (πρώην «ΔΩΡΙΚΗ ΤΡΑΠΕ¬ 
ΖΑ»), η οποία ασκεί κοινό έλεγχο επί της «ΤΕΙΕ3Ι5 ΩΙ- 
ΒΕΩΤ ΑΕΛΔΕ», μαζί μετους άλλους δύο μετόχους της τε¬ 
λευταίας δηλ. την ΔΟΛ ΩΙΟΙΤΑΕ ΑΕ και την «ΟΝΕ 
ΜΟΡΙΟ», (βλ. ΕΑ 136/11/2000). 

Ανάλογα ισχύουν και για τον ενδεχόμενο συντονισμό 
μεταξύ των μητρικών επιχειρήσεων «ΔΟΛ ΩΙΘΙΤΑΕ ΑΕ» 
και «ΟΟΜ3Υ8 3Α», οι οποίες δραστηριοποιούνται στην 
ευρύτερη αγορά της πληροφορικής και των εφαρμογών 
αυτής. Ενόψει της ευρύτητας της ως άνω αγοράς, η Επι¬ 
τροπή δεν θεωρεί πιθανό τον συντονισμό, μέσω της υπό 
κρίση κοινής επιχείρησης με το συγκεκριμένο αντικείμενο 


δραστηριότητας, της ανταγωνιστικής συμπεριφοράς των 
ως άνω δύο μητρικών επιχειρήσεων. Εν πάση περιπτώσει, 
ο όποιος τυχόν έμμεσος συντονισμός θα ήταν περιορι¬ 
σμένης εμβέλειας και μη αισθητός, ενόψει και του πολύ 
μικρού κύκλου εργασιών της εταιρίας «ΩΟΜ3Υ8 3Α» (βλ. 
παραπάνω, υπό 11.3). 

VII. 5. Με βάση τα παραπάνω, η κοινή επιχείρηση «3ΙΟ- 
ΜΑ ΟΝ ΓΙΝΕ ΑΕΛΔΕ» θα έχει χαρακτήρα συγκέντρωσης 
και δεν συντρέχει περίπτωση εφαρμογής του άρθρου 1 
του ν.703/77. 

VIII. Ως προς τη συνδρομή των προϋποθέσεων προλη¬ 
πτικού ελέγχου παρατηρούνται τα εξής: 

VIII. 1. Σύμφωνα με το άρθρο 4β παρ.1, 2 και 4 του Ν. 
703/77, όπως ισχύει μετά την τελευταία τροποποίησή του 
με τον Ν. 2741/1999 (ΦΕΚΑ' 199/28.9.1999), κάθε συγκέ¬ 
ντρωση επιχειρήσεων πρέπει να γνωστοποιείται στην Επι¬ 
τροπή Ανταγωνισμού μέσα σε δέκα (10) εργάσιμες ημέ¬ 
ρες από τη σύναψη της συμφωνίας ή τη δημοσίευση της 
προσφοράς ή ανταλλαγής ή την απόκτηση συμμετοχής 
που εξασφαλίζει τον έλεγχο της επιχείρησης, όταν: α) το 
μερίδιο αγοράς των προϊόντων ή υπηρεσιών που αφορά 
η συγκέντρωση, όπως αυτό ορίζεται στο άρθρο 4στ, αντι¬ 
προσωπεύει στην εθνική αγορά ή σε ένα σημαντικό σε συ¬ 
νάρτηση με τα χαρακτηριστικά των προϊόντων ή υπηρε¬ 
σιών τμήμα της, τουλάχιστον 25% του συνολικού κύκλου 
εργασιών που πραγματοποιούνται με τα προϊόντα ή τις 
υπηρεσίες που θεωρούνται ομοειδή από τον καταναλωτή 
λόγω των ιδιοτήτων, τηςτιμήςτουςκαιτηςχρήσης για την 
οποία προορίζονται ή β) ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση, κατά τα οριζόμενα στο άρθρο 4στ, ανέρχεται 
τουλάχιστον στο σε δραχμές ισόποσο των 75.000.000 Ευ- 
ρώ και δύο τουλάχιστον από τις συμμετέχουσες επιχει¬ 
ρήσεις πραγματοποιούν, κάθε μία χωριστά, στην εθνική 
αγορά συνολικό κύκλο εργασιών άνω του σε δραχμές ισό¬ 
ποσου των 7.000.000 Ευρώ. Η προθεσμία των δέκα (10) 
ημερών αρχίζει από την επέλευση της πρώτης από τις 
πράξεις που αναφέρονται στην παράγραφο 1. Σε περί¬ 
πτωση υπαίτιας παράβασης της υποχρέωσης προς γνω¬ 
στοποίηση η Επιτροπή Ανταγωνισμού επιβάλλει πρόστι¬ 
μο ύψουςτουλάχιστονδ.000.000 δρχ., το οποίο δεν υπερ¬ 
βαίνει το 7% του συνολικού κύκλου εργασιών των 
συμμετεχουσών επιχειρήσεων, όπως αυτός ορίζεται στο 
άρθρο 4στ. 

VIII. 2. Εν προκειμένω η Επιτροπή διαπιστώνει ότι πλη- 
ρούται το κριτήριο του κύκλου εργασιών (βλ. παραπάνω 
υπό 11.1. και 11.2.). 

Συνεπώς οι συμμετέχουσες επιχειρήσεις είχαν υποχρέ¬ 
ωση προηγούμενης γνωστοποίησης της συγκέντρωσης 
μέσα στην από το νόμο προβλεπόμενη προθεσμία των δέ¬ 
κα (10) ημερών από τη σύναψη της σχετικής συμφωνίας 
(άρθρο 4β παρ. 2 και 3 σε συνδυασμό με το άρθρο 4α 
παρ.2του Ν. 703/77, όπως ισχύει). Η προθεσμία αυτή άρ¬ 
χισε να τρέχει από την 21.12.1999, ημερομηνία υπογρα¬ 
φής του συμβολαιογραφικού εγγράφου περί σύστασης 
της Εταιρείας «3ΙΟΜΑ ΟΝ ΕΙΝΕ ΑΕΛΔΕ». Η γνωστοποίη¬ 
ση έγινε στις 17.2.2000, επομένως ήταν εκπρόθεσμη. 

VIII.3. Ωστόσο κατά την εκτίμηση της Επιτροπής, η ως 
άνω παράβαση της υποχρέωσης εμπρόθεσμης γνωστο¬ 
ποίησης δεν ήταν υπαίτια, αλλά οφείλεται στο γεγονός ότι 
οι υπόχρεοι προς γνωστοποίηση θεώρησαν καλόπιστα 
ότι, συνεπεία των προαναφερθεισών συ μφωνιών περί συ- 
στάσεως επικαρπίας υπέρ της «ΣΙΓΜΑ ΧΡΗΜΑΤΙΣΤΗΡΙΑ- 

ΚΗ ΑΕΠΕΥ» επίτων μετοχώνπου κατέχει η «ΟΟΜ3Υ3 3Α» 
στην κοινή επιχείρηση «3ΙΟΜΑ ΟΝ ΕΙΝΕ ΑΕΛΔΕ» και περί 
διορισμού 4 εκπροσώπων της πρώτης στο 7μελές πρώτο 
Διοικητικό Συμβούλιο της τελευταίας (βλ. παραπάνω, υπό 
1.4. και VI.8.), η νεοσυσταθείσα κοινή επιχείρηση θα έπρε¬ 
πε να θεωρηθεί ότι, μέχρι την έκδοση της οριστικής από¬ 
φασης της Επιτροπής, ελεγχόταν αποκλειστικά από τη 
μία από έκτων ιδρυτικών δηλ. την «ΣΙΓΜΑΧΡΗΜΑΤΙΣΤΗ¬ 
ΡΙΑΚΗ ΑΕΠΕΥ» και επομένως δεν παραβιάστηκε η υπο¬ 
χρέωση εμπρόθεσμης γνωστοποίησης. 

Σε αυτό συνέβαλε και το γεγονός ότι το συγκεκριμένο 
ζήτημα δεν είχε αντιμετωπιστεί σε προηγούμενες αποφά¬ 
σεις της Επιτροπής, εκδοθείσες μέχρι το χρονικό σημείο 
σύναψης της γνωστοποιηθείσας συμφωνίας 
(21.12.1999). 

Ενόψει των παραπάνω, η Επιτροπή εκτιμά ότι δεν πρέ¬ 
πει να επιβληθεί πρόστιμο για μη εμπρόθεσμη προηγού¬ 
μενη γνωστοποίηση. 

VIII. 4. Ανάλογα ισχύουν και για την ολοκλήρωση της 
πράξης συγκέντρωσης πριν από την έκδοση οποιοσδή¬ 
ποτε απόφασης της Επιτροπής ή Πράξης Προέδρου, κα¬ 
τά παράβαση του άρθρου 4ε παρ.1 του Ν. 703/77, όπως 
ισχύει. 

Για τους προαναφερθέντες λόγους και λαμβάνοντας 
υπόψη και το γεγονός ότι, παρά την ολοκλήρωση της σύ- 
στασήςτης, η κοινή επιχείρηση «5ΙΟΜΑΟΝ ΕΙΝΕ ΑΕΛΔΕ» 
δεν έχει αναπτύξει καμία δραστηριότητα στην αγορά μέ¬ 
χρι την έκδοση της παρούσας απόφασης, η Επιτροπή 
εκτιμά ότι, υπό τις συγκεκριμένες ιδιαίτερες συνθήκες, 
δεν πρέπει επίσης να επιβληθεί πρόστιμο για την παρά¬ 
βαση της ως άνω διάταξης. 

IX. Ως προς τις επιπτώσεις της υπό κρίση συγκέντρω¬ 
σης στον ανταγωνισμό παρατηρούνται τα εξής: 

IX. 1. Σύμφωνα με το άρθρο 4γ του Ν. 703/77, όπως 
ισχύει, και ειδικότερα σύμφωνα με την παρ. 1 αυτού, με 
απόφαση της Επιτροπής Ανταγωνισμού απαγορεύεται 
κάθε συγκέντρωση επιχειρήσεων, που υπόκειται σε 
προηγούμενη γνωστοποίηση και η οποία μπορεί να πε¬ 
ριορίσει σημαντικά τον ανταγωνισμό στην εθνική αγορά ή 
σε ένα σημαντικό σε συνάρτηση με τα χαρακτηριστικά 
των προϊόντων ή υπηρεσιών τμήμα της και ιδίως με την 
δημιουργία ή ενίσχυση δεσπόζουσας θέσης. 

Σύμφωνα δε με τη διάταξη του άρθρου 4γπαρ. 2, για την 
εκτίμηση της δυνατότητας μίας συγκέντρωσης να περιο¬ 
ρίσει σημαντικά τον ανταγωνισμό υπό την έννοια της πα¬ 
ραγράφου 1 του αυτού άρθρου λαμβάνονται υπόψη ιδιαί¬ 
τερα η διάρθρωση όλων των σχετικών αγορών, ο πραγμα¬ 
τικός ή δυνητικός ανταγωνισμός εκ μέρους επιχειρήσεων 


εντός ή εκτός Ελλάδος, η ύπαρξη νομικών ή πραγματικών 
εμποδίων εισόδου στην αγορά, η θέση των ενδιαφερομέ¬ 
νων επιχειρήσεων στην αγορά και η χρηματοδοτική και οι¬ 
κονομική δύναμή τους, οι δυνατότητες επιλογής των προ¬ 
μηθευτών και των χρηστών από τις επιχειρήσεις και από 
άλλες ανταγωνιστικές ή δυνητικά ανταγωνιστικές επιχει¬ 
ρήσεις, η πρόσβασή τους στις πηγές εφοδιασμού ή στις 
αγορές διάθεσης των προϊόντων, η εξέλιξη της προσφο¬ 
ράς και της ζητήσεως των οικείων αγαθών και υπηρεσιών, 
τα συμφέροντα των ενδιαμέσων καιτελικών καταναλωτών 
και η συμβολή στην εξέλιξη της τεχνικής και οικονομικής 
προόδου, υπό τον όρο ότι η εξέλιξη αυτή είναι προς το 
συμφέροντων καταναλωτών και δεν αποτελεί εμπόδιο για 
τον ανταγωνισμό. 

IX.2. Στην υπό κρίση υπόθεση, ενόψει των όσων ανα¬ 
φέρθηκαν παραπάνω για τη δομή της σχετικής αγοράς, 
στην οποία πρόκειται να δραστηριοποιηθεί η κοινή επιχεί¬ 
ρηση, και των αγορών στις οποίες δραστηριοποιούνται οι 
ιδρυτικές επιχειρήσεις και οι όμιλοι στους οποίους οι δύο 
από αυτές ανήκουν, καθώς και για τις ανταγωνιστικές 
συνθήκες που επικρατούν σ’ αυτές τις αγορές, είναι προ¬ 
φανές ότι η υπό κρίση συγκέντρωση δεν μπορεί να περιο¬ 
ρίσει σημαντικά τον ανταγωνισμό και επομένως δεν συ¬ 
ντρέχει νόμιμη περίπτωση απαγόρευσής της. 

ΓΙΑ ΤΟΥΣ ΛΟΓΟΥΣ ΑΥΤΟΥΣ: 

Αποφαίνεται ότι δεν συντρέχει νόμιμος λόγος απαγό¬ 
ρευσης της γνωστοποιηθείσας στις 17.2.2000 πράξης 
συγκέντρωσης μέσω της ίδρυσης της κοινής θυγατρικής 
επιχείρησης με την επωνυμία «3ΙΟΜΑ ΟΝ ΕΙΝΕ ΑΝΩΝΥ¬ 
ΜΗ ΕΤΑΙΡΙΑΛΗΨΗΣ ΚΑΙ ΔΙΑΒΙΒΑΣΗΣ ΕΝΤΟΛΩΝ» και δια¬ 
κριτικό τίτλο «3ΙΟΜΑ ΟΝ ΕΙΝΕ ΑΕΛΔΕ» από τις Εταιρείες 
«ΣΙΓΜΑ ΧΡΗΜΑΤΙΣΤΗΡΙΑΚΗ ΑΝΩΝΥΜΗ ΕΤΑΙΡΙΑ ΠΑΡΟ¬ 
ΧΗΣ ΕΠΕΝΔΥΤΙΚΩΝ ΥΠΗΡΕΣΙΩΝ», «ΔΟΛ ΩΙΟΙΤΑΕ ΑΕ» 
και «ΣΥΜΒΟΥΛΟΙ ΟΛΟΚΛΗΡΩΜΕΝΩΝ ΣΥΣΤΗΜΑΤΩΝ 
ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ». 

Η παρούσα απόφαση εκδόθηκε την 2α Αυγούστου 
2000 . 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΔΗΜΗΤΡΗΣ ΤΖΟΥΓΑΝΑΤΟΣ 

Ο Συντάξας την απόφαση 
ΗΛΙΑΣ ΣΟΥΦΛΕΡΟΣ 

Η Γραμματέας 

ΑΛΕΞΑΝΔΡΑ - ΜΑΡΙΑ ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




